|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНАТА КОНСУЛТАЦИЯ ПО ПРОЕКТА НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 8 ОТ 2020 Г. ЗА УСЛОВИЯТА И РЕДА ЗА ИЗВЪРШВАНЕ НА ДЕЗИНФЕКЦИЯ, ДЕЗИНСЕКЦИЯ, ДЕРАТИЗАЦИЯ И ДЕВАСТАЦИЯ ПРИ ОГРАНИЧАВАНЕ И ЛИКВИДИРАНЕ НА БОЛЕСТИТЕ ПО ЖИВОТНИТЕ** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | Съюз на птицевъдите в Българияпо електронен път на 21 март 2024 г., и № 91-721 от 21.03.2024 г. в МЗХ | Във връзка с публикувания за обществено обсъждане проект на Наредба за изменение и допълнение (НИД ) на Наредба № 8 от 2020 г. за условията и реда за извършване на дезинфекция, дезинсекция, дератизация и девастация при ограничаване и ликвидиране на болестите по животните, изразяваме следното становище: |  |  |
|  | Видно от доклада към проекта на Наредба, изменението се налага поради постъпили предложения на браншови организации, в т. ч и на Съюза на птицевъдите в България (СПБ). След детайлно запознаване с предложения проект на НИД на Наредба № 8, предложенията на СПБ не са отразени в проекта, независимо от официалната позиция на МЗХ, изразена по време на проведено заседание на 23 февруари 2023 г. на работна група създадена със Заповед № РД09-979 от 30.08.2022 г. на министъра на земеделието със задача за изготвяне на нова Наредба за условията и реда за разходване на средствата за обезщетяване на собствениците на животни в случаите по чл. 47,ал. 1 от Закона за ветеринарномедицинската дейност. |  |  |
|  |  | С цел включване на текстове, свързани с прилагането на изискванията посочени в новия пакет законодателство на Европейския съюз, уреждащо тази материя, правим следните предложения за изменение и допълнение на Наредба № 8 от 2020 г.: |  |  |
|  |  | 1. В § 1:§ 1. В чл. 1, ал. 1, т. 1 след думата „животните" се добавя „посочени в списъка в съответствие с член 5, параграф 1 от Регламент 2016/429".Мотиви: Считаме, че рефериране към Заповед на министъра на земеделието и храните не е коректно, защото много често същата не се адаптира към измененията в Европейското законодателство. Последната Заповед по чл. 47 от ЗВД е от 2006 г. и същата не е адаптирана към новите изисквания по здравеопазване на животните, посочени в Регламент (ЕС) 2016/429 на Европейския парламент и на Съвета от 9 март 2016 година за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) и актовете по прилагането му, който влязоха в сила от 21 април 2021 г. Списъкът с болестите, установен в приложение II към Регламент (ЕС) 2016/429 на Европейския парламент и на Съвета за заразните болести по животните и за изменение и отмяна на определени актове в областта на здравеопазването на животните е съгласно Делегиран регламент (ЕС) 2018/1629 на Комисията от 25 юли 2018 година за изменение на списъка, като специфичните правила и изисквания за контрол на Салмонелоза са определени в Регламент (ЕО) № 2160/2003 на европейския парламент и на Съвета от 17 ноември 2003 година, относно контрола на салмонела и други специфични агенти, причиняващи зоонози, които присъстват в хранителната верига. | Приема се по принцип | Заповедта на министъра на земеделието и храните издадена на основание чл. 47 от Закона за ветеринанрномедицинската дейност е актуализирана на 23 февруари 2024 г. Включените в заповедта болести съответстват напълно на болестите посочен в Регламент (ЕС) 2016/429 на Европейския парламент и на Съвета за заразните болести по животните и за изменение и отмяна на определени актове в областта на здравеопазването на животните. |
|  |  | 2. Да се добави нов чл. 2 със следното съдържание:„Чл. 2. С тази наредба се определят условията и реда за разходване на средствата за прилагане на спешните ветеринарни мерки, съгласно Регламент (ЕС) 2021/690 на Европейския парламент и на Съвета, от 28 април 2021 година за създаване на програма за вътрешния пазар, конкурентоспособността на предприятията, включително малките и средните предприятия, областта на растенията, животните, храните и фуражите, и европейската статистика (програма „Единен пазар"), и за отмяна на регламенти (ЕС) № 99/2013, (ЕС) № 1287/2013, (ЕС) № 254/2014 и (ЕС) № 652/2014, наричан по-нататък „Регламент (ЕС) 2021/690 ". | Приема се по принцип  | Съгласно чл. 117, ал 6 от Закона за ветеринарномедицинската дейност наредбата е следва да определи само условията и редът за прилагане на дезинфекция, дезинсекция, дератизация и девастация. Покриването на разходите за извършените дейности е извън предметния обхват на наредбата и е определено в чл. 108, ал. 2, т. 9 от ЗВД. |
|  |  | 3. В чл. 3 да се създаде нова ал. 5 със следното съдържание:"(5).Мерките по ал. 1 и посочени в Приложение 1, т. 1.4 от Регламент (ЕС) 2021/690.се покриват със средства от бюджета на БАБХ или с целево предоставени средства по бюджета на Министерството на земеделието и храните, съответно по бюджета на БАБХ, средства от държавния бюджет и/или получени трансфери от други бюджети по държавния бюджет или Европейската комисия." | Приема се по принцип  | Съгласно чл. 108, ал. 2, т. 9 от Закона за ветеринарномедицинската дейност разходите за дейностите по почистване, дезинфекция и дезинсекция при ограничаване и ликвидиране на болестите по чл. 47, ал. 1 са включени към средствата за покриване на разходите, свързани с епизоотични рискове, за които ежегодно се осигуряват средства от бюджета на Министерството на земеделието и храните. |
|  |  | Мотиви по предложенията в т. 2 и т. 3: Становище от МЗХ от проведено заседание на от 23 февруари 2023 г. работна група създадена със Заповед № РД09-979 от 30.08.2022 г. на министъра на земеделието със задача изготвяне на нова Наредба за условията и реда за разходване на средствата за обезщетяване на собствениците на животни в случаите по чл. 47,ал. 1 от Закона за ветеринарномедицинската дейност:Извадка от стенографски протокол: „Заместник министър доц. Крум Неделков – Първо, по отношение на текстовете, свързани с Регламент (ЕС) 690/2021 година от 28 април същата година за създаване на Програма за вътрешния конкурентоспособността на предприятията, включително малки и средни предприятия, областта на растения, животни, храни и фуражи, както и европейска статистика, както и за отмяна на този регламент, на Регламент 99/2013 г., Регламент 1287/2013 г., Регламент 254/2014 г. и Регламент 652/2014 г., наричан по-нататък като Регламент (ЕС) 2021/690.Конкретните предложения, свързани с този регламент, са извън предметния обхват на наредбата. Правното основание и законовата делегация на същата уреждат само условия и реда за разходване на средства за обезщетяване на собствениците на животни в случаите по чл. 47, ал. 1 от Закона за ветеринарномедицинска дейност.В тази връзка може да се обсъди изменение на Наредба № 8 от 5 ноември 2020 г. за условията и реда за извършване на дезинфекция, дезинсекция, дератизация и девастация при ограничаване и ликвидиране на болестите по животните, в която отделна наредба да се включат текстове, свързани с прилагането на регламента." |  |  |
|  |  | 4. В. чл. 6, ал. 1 да се добави нова т. 3 със следното съдържание:„т. 3 Браншови организации в съответствие с чл. 11 от Регламент 2016/429."Мотиви: Считано от 21 април 2021 г. в Република България се прилага Регламент (ЕС) на Европейския парламент и на Съвета от 9 март 2016 година за заразните болести по животните и за изменение и отмяна на определени актове в областта на здравеопазването на животните *(Законодателство за здравеопазването на животните)*, както и делегираните актове и актовете по изпълнението му. В съответствие с новия пакет законодателство по здравеопазване на животните бизнес операторите в сектор „Птицевъдство" трябва да притежават подходящи познания за здравето на животните, включително симптомите на заболяванията, последиците от заболяванията и евентуалните профилактични средства, включително биологичната сигурност, лечението и контрола. През последните години страната ни е силно засегната от заболяването високопатогенна инфлуенца по птиците (ВПИП). За съжаление към този момент няма разработена ваксина за превенция от възникване на заболяването и мерките за биосигурност на ниво стопанство са единствения ефективен механизъм, който би могъл да намали риска от ново проникване в стопанствата. Именно за това считаме, че само с подходящите познания, бизнес операторите ще гарантират ефикасно управление на здравеопазването на животните, които са от основно значение за ранното откриване на болести по животните. | Не се приема | Съгласно чл. 117, ал. 5 Изпълнителният директор на БАБХ или оправомощено от него лице може да възложи със заповед прилагането на мерките по дезинфекция, дезинсекция, дератизация и девастация на физически или юридически лица, които притежават удостоверение за придобита квалификация за извършване на съответната дейност, издадено от висши училища или от център за професионално обучение, получил лицензия по чл. 42, т. 2 от Закона за професионалното образование и обучение по програма, одобрена от изпълнителния директор на БАБХ. Възлагането се извършва по реда на Закона за обществените поръчки. Съгласно действащите разпоредби на ЗВД браншовите организации попадат извън обхвата на организациите, които могат да издават удостоверение за придобита квалификация. |
|  |  | Във връзка с гореизложеното изразяваме своята надежда за последователна политика от страна на повереното Ви ведомство и следване на вече изразената позиция в конструктивен диалог с всички заинтересовани страни. |  |  |
|  | Асоциация на промишленото птицевъдствопо електронен път на 27 март 2024 г. | Проект за изменение на разпоредба: рутинните/текущите ДДДД мероприятия касаещи животновъдни обекти , извършвани в обектите по чл. 1, т. 1 от Наредба № 1 от 5 януари 2018 г. за условията и реда за извършване на дезинфекции, дезинсекции, дератизации и девастации. |  |  |
|  |  | Съгласно Наредба № 8 от 5 ноември 2020 г. за условията и реда за извършване на дезинфекция, дезинсекция, дератизация и девастация при ограничаване и ликвидиране на болестите по животните наредбата не се прилага за рутинните/текущите ДДДД мероприятия, извършвани в обектите по чл. 1, т. 1 от наредба № 1 от 2018 г., което не касае адаптация на същата. |  |  |
|  |  | Предложението ни е насочено за усъвършенстване на законодателството, както и усъвършенстване на извършваните текущи/рутинни ДДДД мероприятия.Като с оглед практиката до момента законодателя в България е насочил тази дейност единствено да се извършва от външна фирма, която да отговаря на определени условия.Законодателя не допуска хипотезата, че собственика или негов служител, могат да извършват тази дейност, като дори за целите на препятстване на заразите е целесъобразно и наложително това да се извършва задължително „от вътре" . |  |  |
|  |  | Законодателя в България е пропуснал да признае вече такива права на лица собственици /техни служители –Удостоверения за завършен курс за „Противоепидемични мероприятия в животновъдни обекти Дезинфекция Дезинсекция, Дератизация" от 30 часа, респективно курса е специализиран и припокрива уменията и знанията нужни за извършване на тази дейност. Като се провежда изпит и само успешно преминалите получават – Удостоверение за допълнително обучение. Тези права възникват чрез издаване на административен акт – Удостоверение, като не може законодателя да ги отрича. |  |  |
|  |  | Считаме, че до момента тези дейности се извършват в разрез с основните правила за противоепидемични мероприятия, като против правилата да навлизат странични хора с изключителен риск да разнасят зарази и заболявания. Не е допустимо лица извършващи такива ДДД дейности, съгласно обекти по чл. 1, т 1 да навлизат по какъвто и да било повод в животновъдните обекти. Респективно и сега много от животновъдите не допускат тези лица, за да избегнат този изключителен риск. На практика производителя е обречен да изплаща възнаграждения само за да се издаде някакъв протокол, но реалните мероприятия да си извършва сам: дератизация, дезинсекция, дезинфекция. С две думи законодателя е поставил в прецедент производителя да допусне лице, което е било в други обекти или да не го допусне, но да му заплати за да издаде документ, с който да му послужи пред БАБХ. |  |  |
|  |  | Считаме, че тази практика е не допустима за в бъдеще, тя е порочна и не може да служи за извършване на текущите ДДД мероприятия с оглед характера им на не допускането на такива външни високорискови приносители на всякакви зарази. |  |  |
|  |  | Предлагаме да се впише в Наредба № 1 от 5 януари 2018 г. за условията и реда за извършване на дезинфекции, дезинсекции и дератизации нова: |  |  |
|  |  | В чл. 2., ал. 2: Не се прилага за животновъдни обекти за които собственика/ръководител предостави Удостоверение за завършен курс „Противоепидемични мероприятия в животновъдни обекти: Дезинфекция Дезинсекция, Дератизация" от 30 часа, като дейностите се доказват с чек листи по образец на БАБХ. | Не се приема | Предложението за изменение на Наредба № 1 от 5 януари 2018 г. за условията и реда за извършване на дезинфекции, дезинсекции и дератизации е извън обхвата на обсъжданият проект. Същото следва да бъде обсъдено при изготвяне на НИД на Наредба № 1 от 2018 г. |
|  | Асоциация на свиневъдите в Българияпо електронен път на 9 април 2024 г., и № 91-721 от 09.04.2024 г. в МЗХ | Във връзка с публикувания за обществено обсъждане проект на Наредба изразяваме следното становище: |  |  |
|  | Считаме, че правилно е изложено в доклада към проекта на Наредбата за изменение и допълнение, че не само дезинфекцията и дезинсекцията, но и почистването преди извършването на необходимите мероприятия по ДДДД на животновъдни обекти засегнати от особено опасна заразна болест са едни от основните и най-ефективни мерки за намаляване на наличието на болестотворни агенти в засегнатия животновъден обект след отстраняване от него на засегнатите животни. Българската агенция по безопасност на храните е компетентна да разпореди и да контролира извършването на тези дейности в засегнатите обекти. Съгласно законовите изисквания БАБХ може да възложи извършването на тези дейности само на физически или юридически лица, които притежават удостоверение за придобита квалификация за извършване на съответната дейност. |  |  |
|  |  | Разходите за почистване, дезинсекция и дезинфекция на съответните стопанства и засегнатото в тях оборудване, направени въз основа на епидемиологията и характеристиките на патогена, следва да се поемат от Европейската комисия, съгласно Приложение I, т. 1.4.1 от Регламент (ЕС) 2021/690 на Европейския парламент и на Съвета от 28 април 2021 г. Въпреки това, както е отбелязано и в доклада към проекта на Наредбата, към настоящият момент в националното законодателство не е установено кой следва да покрие разходите за извършване на тези дейности. С оглед на това, че разходите подлежат на възстановяване от Европейската комисия, същите следва да бъдат включени към средствата за покриване на разходите, свързани с епизоотични рискове. |  |  |
|  |  | Със Заповед РД № 09-156 от 22.09.2022 г. на министъра на земеделието беше създадена работна група със задача да се изготви проект на Постановление на Министерския съвет за изменение и допълнение на Наредбата за условията и реда за разходване на средствата за обезщетяване на собствениците на животни в случаите по чл. 47, ал. 1 от ЗВД. В рамките на тази работна група ние направихме предложение, което защитаваме и поддържаме и към момента. |  |  |
|  |  | Предложението и забележките ни се състоят в следното: |  |  |
|  |  | Като основен проблем на предлаганите промени в Наредбата № 8/2020 г. е липсата на ясни и обосновани мотиви:1. причините, които налагат приемането;2. целите, които се поставят;3. финансовите и други средства, необходими за прилагането на новата уредба;4. очакваните резултати от прилагането, включително финансовите, ако има такива;5. анализ за съответствие с правото на Европейския съюз. |  | . |
|  |  | Предложените изменения противоречат на Европейското законодателство.Регламент (ЕС) 2020/689 на Комисията от 17 декември 2019 година за допълнение на Регламент (ЕС) 2016/429 на Европейския парламент и на Съвета по отношение на правилата за надзор, програмите за ликвидиране и статута „свободен от болест" за някои болести от списъка и нововъзникващи болести (OB L 174, 3.6.2020г.)., ясно и точно е посочено кой трябва да почиства и ДДДД обектите:**Член 30**Почистване, дезинфекция и други мерки за предотвратяване на разпространението на инфекции1. Компетентният орган разпорежда на операторите на всички заразени животновъдни обекти и на тези, които получават животни от такива обекти, да извършат почистване и дезинфекция или, по целесъобразност, безопасно унищожаване на:а) всички части на животновъдните обекти, които може да са били заразени, след отстраняването на животните, които представляват потвърдени случаи и случаи на съмнение за болест и преди повторното заселване;б) всички фуражи, материали, вещества, животновъдно, медицинско и производствено оборудване, които може да са били замърсени;в) всички защитни облекла или предпазни средства, използвани от операторите и от посетителите;г) всички транспортни средства, контейнери и оборудване след транспортирането на животни или продукти от инфектирани животновъдни обекти;д)местата за товарене на животни след всяко използване.2. Компетентният орган одобрява протокола за почистване и дезинфекция.3. Компетентният орган извършва надзор над почистването и дезинфекцията или, по целесъобразност, на безопасното унищожаване, като не възстановява или не предоставя отново статут „свободен от болест“ на животновъдния обект, докато не счете, че почистването и дезинфекцията или, по целесъобразност, безопасното унищожаване са приключили. |  |  |
|  |  | Взимайки предвид изложеното в Регламент (ЕС) № 652/2014 г. на Европейския парламентна Съвета от 15 май 2014 г. за установяване на разпоредбите за управление на разходите, свързани с хранителната верига, здравеопазването на животните и хуманното отношение към тях и Решение за изпълнение (ЕС) 2015/144 на Комисията от 28 януари 2015 г. за определяне на процедурите за подаване на заявления за възмездни средства и искания за плащане, както и на свързаната с тях информация по отношение на спешните мерки срещу болестите по животните, посочени в Регламент (ЕС) 652/14 г. на Европейският парламент и на Съвета на съфинансиране подлежат следите разходи, съгласно чл. 11:а) разходи за вземане на проби от животните;б) разходи за провеждане на изследвания, при услови, че са ограничени до:i) разходи за комплекти за изследвания, за реактиви и консумативи, които могат да бъдат идентифицирани и се използват специално за извършването на тези изследвания;ii) разходи за персонал, пряко ангажиран с извършването на изследванията, независимо от статута на наетите лица;в) разходи за обезщетяване на собствениците за стойността на техните заклани или умъртвени животни, в границите на пазарната стойност на тези животни, ако те не са били засегнати от болестта;г) разходи по клането или умъртвяването на животните;д) разходи за обезщетяване на собствениците за стойността на техните унищожени продукти от животински произход, в границите на пазарната стойност на тези продукти непосредствено преди да възникне или да бъде потвърдено каквото и да е било съмнение за болестта;е) разходи за закупуване, съхраняване, инокулиране, поставяне или разпространяване на използвани по програмите дози ваксини или на ваксини и примамки за животни;ж) разходи за почистване, дезинфекция и дезинсектизация на стопанствата и оборудването въз основа на епидемиологията и характеристиките на патогена; както и з) в изключителни и надлежно обосновани случаи - разходите, направени при прилагането на необходими мерки, различни от посочените в букви а) до ж), при условие че тези мерки са посочени в решението за отпускане на безвъзмездни средства, посочено в член 13, параграфи 3 и 4. |  |  |
|  |  | Въз основа на горното може да се направи обоснованото предположение, че предложените промени в Наредбата противоречат на действащи Регламенти на Европейския съюз. |  |  |
|  |  | Волята на Европейския законодател е ясна и непротиворечива:1. РД на БАБХ разпореждат на операторите на всички заразени животновъдни обекти да извършат почистване и дезинфекция или, по целесъобразност.2. РД на БАБХ одобрява протокола за почистване и дезинфекция.3. РД на БАБХ извършва надзор над почистването и дезинфекцията или, по целесъобразност, на безопасното унищожаване, като не възстановява или не предоставя отново статут „свободен от болест“ на животновъдния обект, докато не счете, че почистването и дезинфекцията или, по целесъобразност, безопасното унищожаване са приключили.4. На Държавите членки се отпуска безвъзмездни средства за техните годишни или многогодишни национални програми за ликвидиране, контрол и надзор на болести по животните и зоонози.5. Следните разходи, направени от държавите-членки за изпълнението на националните програми, може да бъдат допустими с оглед на отпускането на безвъзмездни средства: разходи за почистване, дезинфекция и дезинсектизация на стопанствата и оборудването въз основа на епидемиологията и характеристиките на патогена. |  |  |
|  |  | Да остане текста на в чл. 1, ал. 1, т. 1 от Наредбата.Мотиви: Недопустимо и противоречащо на действащото Законодателство е да се преценява действието на нормативен акт от административен орган и той да определя обектите и субектите по отношение, на които ще действа акта. Съгласно чл. 1а от Закона за нормативните актове: Нормативният акт съдържа общи правила за поведение, които се прилагат към индивидуално неопределен кръг субекти, има нееднократно действие и се издава или приема от компетентен държавен орган. Недопустимо е министъра на земеделието и храните със свой акт да променя кръга от субекти. Това би противоречало на Конституцията. Както изложихме и по-горе съгласно Регламент (ЕС) 2020/689 на Комисията от 17 декември 2019, чл. 30 – БАБХ разпорежда на оператора на съответния животновъден обект да извърши почистване. И съгласно Регламент (ЕС) № 652/2014 г. на Европейския парламентна Съвета от 15 май 2014 г. средствата за почистване се предоставят от ЕС чрез БАБХ на оператора на съответния животновъден обект безвъзмездно! Относно разходването на средствата трябва да се прилага действащите в България - ЗУСЕФСУ и съответните ПМС 160/2016 и ПМС № 118/2014 г. | Приема се по принцип | Предложението за допълнение на текста на чл. 1, ал. 1, т. 1 от проекта на НИД е в съответствие с изискванията на чл. 108, ал. 2, т. 9 от Закона за ветеринанромедицинската дейност. |
|  |  | Да остане текста на чл. 3, ал. 1, т. 2, а именно, че Собствениците или ползвателите на обекти по чл. 129, ал. 1 от Закона за ветеринарномедицинската дейност, в които е констатирано огнище на заразна болест по животните, в съответствие с Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отменяне на определени актове в областта на здравеопазването на животните (OB, L 84/1 от 31.03.2016 г.) (Регламент (ЕС) 2016/429) са длъжни да: почистят и приведат обектите в добро санитарно състояние с ниско ниво на проницаемост на членестоноги, вредни гризачи и хелминти и да осигуряват извършването на необходимите ДДДД мероприятия за ликвидиране на огнището; | Приема се по принцип | Текстът на чл. 3, ал. 1. т. 2 е редактиран. |
|  |  | На първо място съгласно основните принципи на Конституцията на Република България по отношения на частната собственост залегнали в текста на чл. 17:- Правото на собственост се гарантира и защитава от закона.- Частната собственост е неприкосновена.Възлагането на дейности по ДДДД от БАБХ в частен обект ще нарушава основния принцип на неприкосновеност на частната собственост. Никой по-добре от стопанина няма да се погрижи за безопасността на животновъдния обект. Общоизвестно е, че Държавата не е добър стопанин. Нейната основна функция е да контролира спазването на действащото законодателство. Поради, което нашето предложение е задължението за почистване и ДДДД за заразени обекти да е на стопанина. В изпълнение на контролните функции на БАБХ те ще одобряват методика и количествено-стойностна сметка за почистване и ДДДД. АСБ е разработила методика, която може да бъде изпратена на БАБХ в помощ на бързото вземане на решение и администриране на средствата.С оглед неограниченият кръг от адресати на нормативният акт предлагаме БАБХ да сключва рамков договор за възлагане на дейности по почистване и ДДДД с външни фирми. Ако оператора на животновъдният обект не предприеме действия в нормативно определен срок за изпълнение на задълженията си за почистване и ДДДД, в този случай дейностите да се възлагат от БАБХ в интерес на всички останали оператори на животновъдни обекти в района. |  |  |
|  |  | Разходите за ликвидиране на заразените животни, почистване и дезинфекция на засегнатите обекти, да се определят еднозначно, за сметка на държавния бюджет. |  |  |
|  |  | По преценка на собственика на засегнатия обект за дезинфекцията и почистването да бъдат извършвани:1. от персонала на обекта под наблюдението на компетентните органи в съответствие с изискванията на чл. 30, параграф 3 от Делегиран Регламент (ЕС) 2020/689 на Комисията от 17 декември 2019 година за допълнение на Регламент (ЕС) 2016/429 на Европейския парламент и на Съвета по отношение на правилата за надзор, програмите за ликвидиране и статута „свободен от болест" за някои болести от списъка и нововъзникващи болести (OB L 174, 3.6.2020г.). Всички необходими дейности да бъдат предварително количествено и качествено одобрени от Регионалната дирекция на БАБХ.2. от външен изпълнител избран от собственика на обекта по реда на Глава IV от Закона за управление на средствата от Европейските фондове при споделено управление и ПМС № 160/2016 г. и по процедура за избор на изпълнител с публична обява по реда на ПМС № 118/2014.Мотиви: Съгласно Делегиран Регламент (ЕС) 2020/689 на Комисията от 17 декември 2019 година за допълнение на Регламент (ЕС) 2016/429 на Европейския парламент и на Съвета по отношение на правилата за надзор, програмите за ликвидиране и статута „свободен от болест" за някои болести от списъка и нововъзникващи болести (OB L 174, 3.6.2020г.), средствата за почистване и ДДДД се осигуряват от ЕС. Съответно разходването им трябва да става по реда на ЗУСЕФСУ и съответните ПМС 160/2016 и ПМС № 118/2014 г. | Не се приема | Съгласно чл. 5 от Наредбата дезинфекции, дезинсекции, дератизации и девастации при ограничаване и ликвидиране на огнища на заразни болести по животните могат да извършват от служителите на звената към Министерството на вътрешните работи, Министерството на отбраната, Министерството на транспорта и съобщенията, БАБХ и техните структури съгласно функциите им, определени в ЗВД, или физически и юридически лицата, които извършват ДДДД, с които съответната областна дирекция по безопасност на храните (ОДБХ) сключва договор, и които притежават удостоверение за придобита квалификация за ръководител или изпълнител на ДДД, вписани в регистъра по чл. 10, ал. 1 от Наредба № 1 от 2018 г., успешно са преминали специализирано обучение по реда на тази наредба и притежават удостоверение за придобита квалификация за извършване на дейностите. |
|  |  | Считаме, че нашето предложение е в интерес на животновъдите в България и би могло да бъде инкорпорирано в българското законодателство. |  |  |
|  |  | Конкретни редакции на текстовете ще предложим след провеждане на нашата Асоциация и обсъждане с колеги от други сходни сдружения с нестопанска цел. |  |  |
|  | Професионална Организация на Производителите на Водоплаващи в Българияпо електронен път на 10 април 2024 г. | Във връзка с публикувания за обществено обсъждане проект на Наредба изразяваме следното становище: |  |  |
|  | Направеното предложение за изменение на чл. 3, ал. 1, т. 2 или по-точно за отмяната ѝ според нас е необмислено и несъобразено с фактическата обстановка във всички животновъдни обекти. Спецификата на различните въдства, както и преустройството и пригаждането на стари селскостопански постройки за определено производство е довело до оборудването на операторите с необходимата им селскостопанска техника, подходяща за почистването именно на стопанисваните от тях постройки. Смятаме, че опит за унифициране на начина на почистване, а именно чрез възлагането му на специализирани фирми е невъзможно. Няма как тези фирми да бъдат оборудвани с подходяща техника, универсална за всяка една производствена сграда. Освен това, ползването на една и съща техника, при възникнали огнища от заразни болести няма да спомогне за по-лесното ликвидиране на заразата.Настояваме нормата на чл. З, ал. 1, т. 2 от Наредба № 8 от 2020 г. да бъде запазена с оглед на по-бързото извършване на почистването, което кореспондира с наличната подходяща техника на всеки един оператор за собственият му животновъден обект. | Приема се по принцип | Текстът на чл. 3, ал. 1. т. 2 е редактиран. |
|  |  | Освен това считаме, че е нужна редакция на Наредба № 1 от 05.01.2018 г. за условията и реда за извършване на дезинфекция, дезинсекция, дератизация и девастация, която да предвиди възможност, операторите на животновъдни обекти след завършен подходящ обучителен курс да извършат ДДДД – мероприятията за собствените си нужди и обекти. | Не се приема | Предложението за изменение на Наредба № 1 от 5 януари 2018 г. за условията и реда за извършване на дезинфекции, дезинсекции и дератизации е извън обхвата на обсъжданият проект. Същото следва да бъде обсъдено при изготвяне на НИД на Наредба № 1 от 2018 г. |